open-index/open-wikipedia-markdown huggingface dataset:
Kiveriö

**Kiveriö** on Lahden 5. kaupunginosa, joka sijaitsee kilometrin päässä kaupungin keskustasta koilliseen. Se sijaitsee pääosin Mustankallionmäen pohjoispuolella, osin sen päällä ja Kivistönmäellä. Vesitorni on tämän alueen korkeimmalla kohdalla. Naapurikaupunginosia ovat Möysä ja Paavola etelässä, Keski-Lahti ja Niemi lännessä, Kivimaa pohjoisessa ja Kytölä koillisessa. Kiveriön kaupunginosan väkiluku (2017) oli 4&nbsp;363.

Kiveriö on muodostunut toisen maailmansodan jälkeen rakennetun rintamamiestaloalueen ympärille. Leimallista alueelle ovat suuret puutarhatontit. 1960-luvulla alueelle rakennettiin lamelli- ja pistekerrostaloja sekä uusia omakotitaloja. Kiveriön omakotiyhdistys perustettiin 1950-luvulla.

Kiveriön Juustilankatu 9:ssä sijainnut Asunto Oy Lahden Säästöhuippu oli rakenteilla ollut 9-kerroksinen kerrostalo, joka sortui harjakorkeudessa 12. huhtikuuta 1963. Turun Sanomat piti rakennussortumaa sotien jälkeisen ajan suurimpana. Kukaan ei loukkaantunut onnettomuudessa. Rakennussortuma oli suuri uutinen ja siitä tuli "pääsiäisnähtävyys", jota tuhannet eteläsuomalaiset kävivät katsomassa. Samalle paikalle alettiin pian sortumisen jälkeen rakentaa uutta samanlaista tornitaloa.

Peruskoulun yläaste ja lukio, aiemmin Kiveriön yhteiskoulu on lakkautettu, myös peruskoulun ala-aste lopetti toimintansa kosteusongelmien vuoksi. Lähimmät koulut sijaitsevat Kivimaalla. Kiveriön vuonna 1963 perustettu kirjasto on lopettanut . Kiveriön kirjastoon siirrettiin Suomen vanhin taidelainaamo Lahden kaupunginkirjasto-maakuntakirjaston musiikkiosastolta vuonna 1981. Lahden keskustaan pääsee kallioon louhitun tunnelin läpi. 

Alueen aiempi nimi oli Sikosuo, mutta asukkaat halusivat vaihtaa nimen. Sikosuo viitannee alueen soisiin metsiin, joilla laidunnettiin karjaa ennen omakotialueen syntyä. Keskellä Kiveriötä on vieläkin lähde, jonka vesi virtaa Palolampeen. Palolammen viereisen niin sanotun ala-asteen metsän ulkoilureittien lomassa on soisia alueita vieläkin. Kyseinen metsä esitteleekin pienuudestaan huolimatta erilaisia metsätyyppejä.

Kiveriöstä on hyvät bussiyhteydet keskustaan. Linja 5 kulkee Kiveriönkatua ohi. Lassi kulkee tunnelin läpi kaupunginsairaalan kautta urheilukeskukseen.

## Lähteet
*Friman, Tehri: *Olipa kerran Sikosuo* kirjanen, 2000
*Kouluverkkotyöryhmän muutosesitykset, Etelä-Suomen Sanomat: http://www.ess.fi/Article.jsp?article=58662
*Mitä järkeä on lakkauttaa Joutjärven koulu?, Etelä-Suomen Sanomat: http://www.ess.fi/Article.jsp?article=38458
**Hengenravinnon lähikauppa - tutkimus Lahden lähikirjastoista*, Marjo Laitinen ja Tuulikki Vähäpullo, 2005, Keravan ammattiopisto, Informaatio- ja kirjastopalveluiden koulutusohjelma, opinnäytetyö

### Viitteet

## Aiheesta muualla

*Vellamo: Kiveriö
Nargaroth

**Nargaroth** on saksalainen black metal -yhtye. Rene "Kanwulf" Wagner soittaa tai on soittanut myös useissa muissa yhtyeissä, mm. Torrentissa. Yhtyeessä on vuosien varrella soittanut jäseniä yhtyeistä kuten Judas Iscariot, Maniac Butcher ja Moonblood.

## Diskografia
* Orke DEMO TAPE (1991)
* Herbstleyd CD (1999) 
* Amarok CD (2000) 
* Fuck Off Nowadays Black Metal DEMO TAPE / LP (2000) 
* Black Metal Ist Krieg CD/LP (2001) 
* Rasluka Pt.II CD/LP (2002) 
* Geliebte des Regens CD (2003) 
* Crushing Some Belgian Scum (live) TAPE (2004) 
* Rasluka Pt.I CD (2004) 
* Prosatanica Shooting Angels CD (2004) 
* Semper Fidelis (2007)
* Black Metal Manda, Hijos de Puta (live, 2012)
* Era of Threnody (2017)
* Apocalyptic Steel (2026)

## Lähteet
* Nargaroth - Discography - AllMusic
Analyyttinen

**Analyyttinen** on laatusana, joka kuvaa erittelevästi, kohdetta osiinsa jaotellen toimivaa henkilöä tai järjestelmää. Merkitys juontuu antiikin kreikasta, missä sana analysis (ἀνάλυσις) koostuu osista *ana-* "ylös tai läpi" ja *lysis* "irrottaminen". 

Analyyttistä käytetään tarkentavana määreenä seuraavissa:

* Analyyttinen filosofia
* Analyyttinen geometria
* Analyyttinen funktio
* Analyyttinen kone
* Analyyttinen kemia
* Analyyttinen kieli
## Lähteet

## Katso myös

* analyysi
* analyyttinen ja synteettinen
* synteesi
* synteettinen
Armonkallio

**Armonkallio** on alue Tampereella Tampellan kaupunginosassa. Se sijaitsee nimensä mukaisesti kalliolla, joka jää kahtia haarautuvan rautatien väliin Naistenlahden, Tammelan ja Jussinkylän rajaamana. Mäen vanhimmat talot ovatkin 1900-luvun alusta, joskin leimallisin rakennuskanta on 1960-luvulta.

Tampereen kaupunginosajaossa Armonkallio muodostaa yhdessä Tampellan entisen teollisuusalueen kanssa kaupunginosan IX.

## Historia
Armonkallio sai alkunsa 1890, kun Kyttälän uuden asemakaavan toimeenpano ajoi alueen vanhat asukkaat kodeistaan; köyhälistöllä ei ollut varaa uusiin kallistuneisiin tontteihin. Raha-avustusten lisäksi kaupunki joutui kaavoittamaan Soukanlahden tuntuman kallioilta tonttimaata Kyttälän vanhoille asukkaille. Työn hoiti kaupunginarkkitehti Lambert Pettersson. Uudelle alueelle muuttajille luvattiin viisi ensimmäistä vuotta vuokratonta aikaa. Nämä "armon vuodet" antoivat kaupunginosalle sen nimen. Armonkallion palo vuonna 1898 tuhosi suuren osan sen rakennuksista. Yksi palosta selvinneitä taloja on yhä osoitteessa Pursikatu 4 sijaitseva hirsirakenteinen talo. Se siirrettiin Kyttälästä nykyiselle paikalleen vuonna 1884. Armonkallio rakennettiin nopeasti täyteen. Alueella oli jo vuonna 1900 yli 2000 asukasta. Sittemmin rakennuskanta uudistui hitaasti, ensimmäinen kerrostalo rakennettiin toisen maailmansodan alla keväällä 1938. 1900-luvun alkupuolen Armonkallio säilyi vahvasti työläiskaupunginosana, joka esimerkiksi kunnallistekniikaltaan ja muilta asumisolosuhteiltaan oli koko kaupungin keskiarvon alapuolella.

## Lähteet

## Aiheesta muualla
Synteettinen

**Synteettinen** on laatusana, jolla tarkoitetaan synteesillä syntynyttä tai synnytettyä asiaa. Synteettisellä voidaan tarkoittaa myös keinotekoisesti tuotettua, esimerkiksi synteettistä ääntä.

Synteettistä käytetään tarkentavana määreenä seuraavissa:

* synteettinen filosofia
* synteettinen propositio
* synteettinen kemia
* synteettinen kieli
* synteettinen kuitu
* synteettinen geometria
* synteettinen öljy
* synteettinen polymeeri

## Katso myös

* Analyyttinen ja synteettinen
Udmurtian autonominen sosialistinen neuvostotasavalta

**Udmurtian autonominen sosialistinen neuvostotasavalta** (**Udmurtian ASNT**) oli hallintoalue Venäjän federatiivisessa sosialistisessa neuvostotasavallassa. Se käsitti nykyisen Udmurtian tasavallan alueen. 

Udmurtian ASNT muodostettiin 28. joulukuuta 1934 Udmurttien autonomisesta alueesta. Udmurtian ASNT:sta kehittyi 1930-luvulla ja toisen maailmansodan aikana merkittävä sotateollisuudenkeskus, jonka vuoksi siitä tuli suljettu alue. 

Neuvostoliiton hajotessa Udmurtian ASNT antoi suvereenisuusjulistuksen ja muutti nimensä Udmurtian tasavallaksi 20. syyskuuta 1990, mutta allekirjoitti sittemmin Venäjän federaation perustamissopimuksen ja tuli näin sen osaksi.

## Lähteet
Juha Tapaninen

**Juha Kalervo Tapaninen** (12. tammikuuta 1948 Anjala – 8. elokuuta 2013) oli suomalainen mainosmusiikkisäveltäjä sekä mainos- ja elokuvaohjaaja. Hänen ainoaksi pitkäksi elokuvakseen jäi  *[[Iskelmäprinssi]]* (1991). Tapaninen sävelsi paljon mainosmusiikkia, ja moni alun perin mainoselokuvaan tehdyistä lauluista nousi myös levymyyntihiteiksi. Vuonna 1992 hän sai Jussi-palkinnon musiikistaan *Iskelmäprinssi*-elokuvaan.

Juha Tapaninen oli yksi kolmesta Story Filmi Oy:n perustajasta 1978 ja myöhemmin sen ainoa omistaja, mutta jäi sairautensa takia yrityksestään eläkkeelle. 

Mainoselokuvistaan saamiensa monien palkintojen lisäksi Tapaninen sai 1992 Mainonnan monitaho -tunnustuksen. Tapanisen käsikirjoittama ja ohjaama puolituntinen viihdedokumentti neuvostovirolaisesta tanssiorkesterista Modern Fox sai kunniamaininnan Kultainen ruusu -televisioviihdekilpailussa Sveitsin Montreux’ssä toukokuussa 1989.

## Tapanisen tunnetuimpia lauluja

* ”Rekkamies” (1986, säv. Esa Nieminen, sanat Juha Tapaninen, esittäjä Matti Esko, tehty Elovena-kaurapuuromainokseen)
* ”Kuka on se oikea” (1990, es. Ressu Redford, tehty Fazerin suklaamainokseen)
* ”Jos et sä soita” (1992, es. Anna Hanski, tehty Telen mainoselokuvaan)
* ”Syvälle sydämeen sattuu” (1994, es. Tommi Läntinen, koulukiusaamista käsittelevä kappale)

## Lähteet

## Aiheesta muualla
*
*
* Juha Tapanisen muistokirjoitus Helsingin Sanomissa
*
Synteesi

**Synteesi** (kreikan kielestä *syn* ’summa’ ja *thesis* ’asema’) ymmärretään yleensä kahden tai useamman jo olemassa olevan asian yhdistämiseksi, josta muodostuu uusi asia. Erityisesti tarkoitetaan yhdistämistä, jossa yhdistetyistä asioista tulee enemmän kuin vain osiensa summa (emergenssi).

Lisäksi synteesillä voidaan tarkoittaa jonkin asian tuottamista keinotekoisesti, esimerkiksi äänen tuottaminen syntetisaattorilla.

## Synteesi filosofiassa
Synteesillä voidaan viitata sekä fyysisiin että ideologisiin asioihin. Väittelyssä synteesillä tarkoitetaan teesin ja antiteesin yhteen sovittamista. Synteesillä on keskeinen osa modernissa filosofiassa. Erityisesti emergenssin tutkimuksessa synteesi on välttämätön. Synteesiä pidetään holistisen teorian elementtinä ja reduktionismin analyysin vastakohtana.

## Katso myös

* Biosynteesi
* Kemiallinen synteesi
* Synteettinen
* Metatutkimus
* Meta-analyysi
Desarguesin lause

**Desarguesin lause** on projektiivisen geometrian lause, joka käsittelee kahden kolmion suhdetta toisiinsa. Kolmioiden vastinpisteitä yhdistävät suorat kohtaavat toisensa samassa pisteessä, jos ja vain jos niiden sivujen jatkeet kohtaavat toisensa samalla suoralla.  

Oletetaan, että kolmiot PQR ja P'Q'R' sijaitsevat siten, että suorat PP', QQ' ja RR' leikkaavat samassa pisteessä O ja että suorat PR ja P'R' leikkaavat pisteessä E, suorat PQ ja P'Q' pisteessä F ja suorat QR ja Q'R' leikkaavat pisteessä D. Tällöin E, F ja D ovat samalla suoralla.

Todistus: Sovelletaan Menelaoksen lausetta ensiksi kolmioon OQR ja suoraan DR'Q', sitten kolmioon ORP ja suoraan EP'R' ja lopuksi kolmioon OPQ ja suoraan FQ'P'. Tällöin kukin lausekkeista QD/RD RR'/OR' OQ'/QQ', RE/PE PP'/OP' OR'/RR' ja PF/QF QQ'/OQ' OP'/PP' on arvoltaan 1 samoin kuin näiden tulo, joka on QD/RD RE/PE PF/QF. Tämä on Menelaoksen lause sovellettuna kolmioon PQR, joten D, E ja F ovat samalla suoralla.

## Lähteet
*
*
Balsami

**Balsami** tai **palsami** () on lääkeainein höystettyä voidetta, jota hierotaan iholle parantamistarkoituksessa. Balsameilla rentoutetaan lihaksia, lievitetään kipuja ja jäykkyyttä. Balsamiin sisältyy yleensä nopeasti haihtuvaa liuotinta kuten alkoholia tai asetonia, ja ärsytystä lievittäviä aromaattisia kemikaaleja kuten bentoiinia, resiiniä tai kapsaisiinia. 

Eräitä balsameita on käytetty myös palsamointiin.

Perinteinen kiinalainen lääketiede käyttää paljon balsameita, kuuluisimpana tiikeribalsami ja käärmebalsami eli kärmesalva.

Palsami on eräiden hartsien tai niiden läheissukuisten aineiden liuoksia haihtuvissa öljyissä. Palsamia saadaan muutamien puiden rungoista, kuorista tai hedelmistä. Tärkeimpiä palsameja ovat tärpätti-, kopaiva-, kanada-, peru-, tolupalsami ja storaksi. 

## Katso myös
* Linimentti

## Lähteet
Mariner 6 ja 7

**Mariner 6 ja 7** olivat amerikkalaisia avaruusluotaimia, jotka laukaistiin kevättalvella 1969 kohti Marsia. Tarkoitus oli ottaa Marsista lähikuvia. Mariner 6 kuvasi enemmän päiväntasaajan seutua, Mariner 7 napa-aluetta. Luotaimet ottivat sekä kaukokuvia että lähikuvia Marsista. Mariner 7:n akku oli vuotanut avaruuteen, mutta se toimi kohtalaisen hyvin aurinkopaneelien tuottamalla sähköllä.

## Mariner 6-7

Mariner 6 ja 7 painoivat kukin 412 kg.
Mariner 6 laukaistiin 24. helmikuuta 1969, Mariner 7 27. maaliskuuta 1969. Luotaimet lensivät Marsin päiväntasaajan ja eteläisen napa-alueen yli analysoiden planeetan ilmakehää ja pintaa sensoreillaan ja lähettäen Maahan 198 kuvaa Marsista. Niiden ottamat kuvat kattoivat noin 20% planeetan pinnasta osoittaen Marsin kanavat pelkäksi optiseksi harhaksi.

Lähimmillään Marsia luotaimet olivat 5. elokuuta 1969, 3430 kilometrin etäisyydellä.

Toimintakyvyttömät luotaimet kiertävät edelleen Aurinkoa. 

## Aiheesta muualla

*JPL - Past Missions: Mariner 6 and 7 
*Mariner 6, 7 
*Mariner 67 saksaksi
Andreas Alariesto

**Andreas Artturi Alariesto** (11. joulukuuta 1900 Riesto, Sodankylä – 29. marraskuuta 1989 Sodankylä) oli naivistinen taiteilija Sompiosta, Lapista. Lapin maisemat, kertomukset ja perinteet elävät voimakkaina hänen maalauksissaan. Alarieston tuotantoon kuuluvat myös erilaiset pienoismallit, niihin liittyvät veistokset sekä valokuvaus.

Tukkimiehenä, kalastajana ja talonmiehenä toiminut Andreas Alariesto oli itseoppinut taiteilija. Hän ei ollut saanut lainkaan taideopetusta. Alariestosta tuli kuuluisa 1970-luvulla, kun naivismi oli muutenkin muodissa. Hänen oma motivaationsa maalaamiseen oli kuitenkin perinteen tallettamisessa. Alariestolle ominainen naivistinen tyyli oli alkanut saada enemmän tilaa 1950-luvulta lähtien.

Ensimmäisen virallisen näyttelyn Alariesto järjesti 1976 Helsingissä ja Rovaniemellä, jolloin hänellä oli ikää jo 75 vuotta. Vasta tämän jälkeen hän alkoi saada julkisuutta taiteilijana, vaikka hän oli saanut innoituksen taiteen tekemiseen jo nuoruudessa.

## Museo-galleria

Sodankylään on perustettu pysyvä Andreas Alarieston näyttely, joka on sijoitettu Sodankylän kunnantalona alkujaan toimineeseen galleriaan. Näyttelyä on ylläpitänyt Sodankylän kunta yhdessä Riikka ja Andreas Alarieston Lapinkuvat -säätiön kanssa. Säätiön tehtävänä onkin huolehtia Alarieston taidekokoelmasta. Lisäksi säätiön tarkoituksena on vaalia Lapin ja vanhan Sompion omaleimaista kulttuuriperintöä.

Vuonna 2020 Riikka ja Andreas Alarieston Lapin kuva -säätiö sulautui Kauko Sorjosen säätiön kanssa, joka jatkaa museon toimintaa.

Grako on kustantanut noin sata erilaista postikorttia Alarieston töistä.

## Kirjallisuutta
* 
* 
* 
* 
* Lähteenmäki, Maria: Villi ja vapaa Pohjola. Kansantaiteilija Andreas Alarieston mennyt maailma. Teoksessa Suomi. Maa, kansa, kulttuurit. Toim. Markku Löytönen ja Laura Kolbe. SKS. Helsinki 1999, 184–197. 

## Lähteet
* Teuvo Termonen: Suomalaista postikorttitaidetta, osa 4, s. 14–15, Suomen Postikorttiyhdistys Apollo 2006, 

### Viitteet

## Aiheesta muualla
* Museo-gallerian kotisivut
* Museo-gallerian Facebook-sivut
* Rovaniemen taidemuseon galleria
* Museo-Galleria Alariesto VisitSodankylä-sivustolla
* Lapin museot 
* Valitut palat, Kuukauden taiteilija 

*Väitös: Andreas Alarieston lauletut elämänpolut, Lapin Yliopisto 31.3.2017
*Andreas Alarieston taulu palasi kotiin, Yle 29.8.2009
Navaho

**Navaho** (navajo) tarkoittaa seuraavia asioita:

* navaho, Pohjois-Amerikassa puhuttava intiaanikieli
* navahot, pohjoisamerikkalainen intiaanikansa
* SM-64 Navaho, yhdysvaltalainen risteilyohjus
Music of the Italian Renaissance

**Music of the Italian Renaissance** on Naxoksen vuonna 1994 julkaisema italialaista renessanssimusiikkia sisältävä kokoelmalevy. Levyn kaikki kappaleet on laulanut Shirley Rumsey. Joillakin kappaleilla hän on säestänyt itseään luutulla, viola da manolla tai kitaralla. Levyllä on myös muutamia kokonaan instrumentaalisia kappaleita. Levy äänitettiin Gloucestershiressä toukokuussa 1993 ja julkaistiin vuonna 1994. Levyn kaikki laulut ovat italiankielisiä. 

## Kappaleet
# (säv. Jacques Arcadelt)
# (säv. Filippo Azzaiolo)
# (säv. Francesco Canova da Milano)
# (säv. Marchetto Cara)
# (säveltäjää ei tiedetä)
# (säv. Francesco Canova da Milano)
# (säv. Joan Ambrosio Dalza)
# (säv. Antonio Caprioli)
# (säv. Vincenzo Capirola)
# (säv. Adrian Willaert)
# (säv. Francesco Spinacino)
# (säv. Bartolomeo Tromboncino)
# (säv. Francesco Canova da Milano)
# (säv. Marco dall’Aquila)
# (säv. Josquin Desprez)
# (säv. Marco dall’Aquila)
# (säv. Marchetto Cara)
# (säv. Pietro Paolo Borrono)
# (säv. Pietro Paolo Borrono)
# (säv. Josquin Desprez)
# (säv. Joan Ambrosio Dalza)
# (säveltäjää ei tiedetä)
# (säv. Giovanni Domenico da Nola)
# (säv. Marco dall’Aquila)
# (säveltäjää ei tiedetä)

## Lähteet

## Aiheesta muualla
* ''Music of the Italian Renaissance'' Naxoksen verkkosivuilla
Ihonalaiskerros

**Ihonalaiskerros** eli subkutis (*subcutis*) on muodostunut pääasiassa löyhästä sidekudoksesta ja rasvakudoksesta. Se on vaihtelevan paksuinen ja sijaitsee koriumin eli verinahan alla. Rasvakudoksensa ansiosta ihonalaiskerros toimii lämmöneristeenä sekä tärkeänä rasvavarastona.
Verinahka

Runsasverisuoninen **verinahka** eli korium eli dermis sijaitsee orvaskeden alla ihossa. Verinahka on pääasiassa sidekudosta, jossa on runsaasti kollageenisyitä ja kimmosäikeitä. Verinahka kollageenisyineen antaa koko iholle mekaanista kestävyyttä, jota orvaskedellä (epidermis) ei juurikaan ole. 

Verinahka eli dermis muodostuu kahdesta kerroksesta nystykerroksesta ja verkkokerroksesta. Verinahan tärkeimmät tehtävät ovat ihon mekaaninen tukeminen ja pinnallisen ihon ravitseminen. 

Koriumin verisuonista siirtyy ravintoaineita diffuusion välityksellä verisuonettomaan epidermiin ja samalla poistuu kuona-aineita koriumiin.

Ihon aistien reseptorit, hermopäätteet, sijaitsevat verinahassa.

Verinahassa sijaitsevat myös hikirauhaset, talirauhaset ja karvatupet.
NEAR Shoemaker

**Near Earth Asteroid Rendezvous – Shoemaker** (**NEAR Shoemaker**) on avaruusluotain, joka tutki lähellä Maata kiertävää asteroidi Erosta lähietäisyydeltä yli vuoden ajan. Avaruusluotain lähetettiin matkaan Delta II -raketilla 17. helmikuuta 1996 Cape Canaveral Air Force Stationin laukaisukompleksi 17B:stä, Floridasta. Se nimettiin uudestaan asteroideja tutkineen Eugene Shoemakerin kunniaksi sen saapuessa maan kiertoradalle.

## Matka ja kiertoradalle asettuminen
Luotain oli suuren osan matkasta ”*horrostilassa*” joka päättyi muutamia päiviä ennen kun luotain saapui Mathilden luokse. Se lensi sen ohitse 27. kesäkuuta 1997 1&nbsp;200 kilometrin etäisyydeltä. Maan vetovoimaa käytettiin 23. tammikuuta 1998 korjaamaan luotaimen kiertorataa samanlaiseksi kuin Eroksen. Joulukuussa 1998 – helmikuussa 1999 luotain ohjattiin 321 × 366 kilometrin kiertoradalle Eroksesta. Kiertorataa alennettiin tämän jälkeen vähitellen, ja 12. helmikuuta 2001 NEAR teki hitaan ja kontrolloidun laskeutumisen Eroksen pinnalle. Luotain selviytyi laskeutumisesta vaurioitta ja mittaustuloksia saatiin vielä asteroidin pinnalta 28. helmikuuta 2001 saakka, jolloin laitteet suljettiin. Yritys ottaa yhteyttä siihen myöhemmin 10. joulukuuta 2002 ei onnistunut.

## Tutkimus
Tärkeimmät tieteelliset tavoitteet olivat tutkia Eroksen kokoa, koostumusta, mineralogiaa, morfologiaa, massan sisäistä jakautumista ja magneettikenttää. Lisäksi tutkittiin regoliitin ominaisuuksia, aurinkotuulen vaikutuksia ja asteroidin pyörimistä. Tutkimusia varten luotain oli varustettu röntgen-/gammasäde-spektrometrillä, lähi-infrapuna-kuvantamisspektrografilla, kameralla, jossa oli CCD kuvantunnistin, laseretäisyysmittarilla ja magnetometrillä.


Tiedosto:NEARtrajectory.jpg|NEAR-luotaimen kiertoradat.
Tiedosto:433eros.jpg|433 Eros NEARin kuvaamana 14. helmikuuta 2000.


## Lähteet

## Aiheesta muualla

* 
* 
*
PowerArchiver

**PowerArchiver** on *ConexWare Inc.:n* valmistama Microsoft Windows -käyttöjärjestelmällä varustetussa tietokoneessa toimiva kaupallinen pakkausohjelma. Se tukee useita pakkaustyyppejä, mukaan lukien 7z, ZIP, CAB, LHA, TAR, RAR, ARJ, ACE, GZ ja BZIP2. Lisäksi se pystyy lukemaan levyimagetyyppejä ISO, BIN, IMG ja NRG. Siitä on saatavilla sekä kaupallinen versio että ilmainen kokeiluversio.

PowerArchiver julkaistiin ensimmäisen kerran maaliskuussa 1999. Shareware-versio (kokeiluversio) julkaistiin kesäkuussa 2001. *PowerArchiver 2009*, versio 11.0 Beta 3 julkaistiin 6. elokuuta 2008

PowerArchiver on käännetty 20 kielelle, myös suomeksi. Tekijöiden mukaan PowerArchiveriin tehtiin ensimmäisenä monia pakkausohjelmien perustoimintoja kuten liittymälaajennukset, varmuuskopiointi, pakettimuunnin ja FTP-siirto.

## Lähteet

## Aiheesta muualla
* PowerArchiverin kotisivut
Kruunukorkki

**Kruunukorkki** on metallinen pullonsulkija, jonka amerikkalainen keksijä William Painter patentoi vuonna 1892.

## Historia
Hiilidioksidipitoiset juomat olivat suosittuja jo 1880-luvulla, mutta hiilidioksidia sisältävien pullojen tiivis sulkeminen oli ongelmallista. Useimmat tuon ajan pullonsulkijoista olivat epäluotettavia ja vuotavia. Useimmat pullonsulkijoista myös pilasivat juoman joutuessaan kosketukseen juoman kanssa. William Painter kehitti pullonsulkijaongelman ratkaisuksi kruunukorkin vuonna 1891 ja sai sille vuotta myöhemmin patentin nro 468,258. Painterin kruunukorkki oli yksinkertainen, taloudellinen, kertakäyttöinen ja edullinen valmistaa. Tiiviste oli alun perin tehty korkista, jonka päällä käytettiin usein paperitiivistettä estämään juoman ja metallikorkin kosketus keskenään.

Kruunukorkin nykyinen rakenne on samanlainen, ainoastaan korkin hampaiden määrä on vähentynyt 24:stä 21:een. Tiivisteenä käytetyn korkkitiivisteen korvasi muovista tehty tiiviste vuonna 1968. Suomessa korkkitiivisteestä siirryttiin muovitiivisteisiin 1970-luvun alussa. Kruunukorkkien metalli on joko käytetään galvanoitua tai maalattua rautapeltiä. Korkkeihin voidaan tehdä erilaisia painatuksia.

Kruunukorkit ovat myös suosittuja keräilykohteita.

## Kruunukorkki Suomessa
Kruunukorkki saapui Suomeen 1930-luvulla, mutta vasta vuoden 1977 alusta lähtien se on ollut markkinajohtajana olut- ja virvoitusjuomapulloissa. Tuolloin kotimaiset panimot tekivät yhteisen päätöksen kruunukorkkiin siirtymisestä.

Suomen ja myös Pohjoismaiden ainoa kruunukorkkeja valmistava tehdas on Hämeenlinnassa toimiva Finn-Korkki. Yhtiö valmisti aiemmin kotimaan juomateollisuudelle korkit, mutta yhtiöiden siirtyessä ulkomaiseen omistukseen ne ovat alkaneet tuomaan korkkeja ulkomailta. Finn-Korkki tekee korkkeja enää Olville ja pienpanimoille muun tuotannon mennessä ulkomaille. Yhtiön tuotannosta menee ulkomaille noin 95 prosenttia, 40–50 maahan joista suurin osa on Euroopassa. Toinen suomalainen valmistaja G. W. Sohlberg lopetti korkkituotantonsa vuonna 1996.

## Lähteet

## Aiheesta muualla

*
Volgan saksalaisten autonominen sosialistinen neuvostotasavalta

**Volgan saksalaisten autonominen sosialistinen neuvostotasavalta** (**Volgan saksalaisten ASNT**) oli hallintoalue Neuvostoliittoon kuuluneessa Venäjän federatiivisessa sosialistisessa neuvostotasavallassa. Se sijaitsi Etelä-Venäjällä Volgan alajuoksun molemmin puolin ja rajoittui kaakossa Kazahstanin sosialistiseen neuvostotasavaltaan.

## Tausta ja perustaminen
Volgan saksalaiset olivat suuri väestöryhmä Volgan alajuoksulla. Saksalaisasutus alkoi 1764–1767 Katariina II:n hallitessa Venäjän keisarikuntaa. Toinen suuri saksalaisten muutto sijoittui vuosiin 1853–1874. Vuonna 1897 saksalaisia oli Venäjän keisarikunnassa noin 1,8 miljoonaa, joista 400 000 Saratovin ja Samaran kuvernementeissa.

Neuvostoliitossa heille muodostettiin oma autonominen sosialistinen neuvostasavalta 6. tammikuuta 1924 osista Saratovin ja Samaran kuvernementteja.

## Väestö ja hallinto
Vuoden 1936 väestönlaskennan mukaan 66,4 % tasavallan väestöstä (379 600) oli saksalaisia kun taas venäläisiä oli 20,4 %.

Pääkaupungissa Engelsissä toimi saksankielinen yliopisto.

Vuoteen 1941 mennessä ASNT oli jaettu hallinnollisesti 22 kantoniin ja Engelsin kaupunkiin.

## Toinen maailmansota ja tasavallan lakkauttaminen
Toisen maailmansodan sytyttyä neuvostohallitus julisti kaikki saksalaiset valtionvihollisiksi. Saksalaiset karkotettiin Keski-Aasiaan 28. elokuuta 1941, ja ASNT lakkautettiin. 

Volgan saksalaisten ASNT:n alue jaettiin Saratovin ja Volgogradin alueiden kesken. Sodan jälkeen saksalaiset joutuivat vielä allekirjoittamaan sopimuksen, jonka mukaan he eivät ikinä palaisi Volgan alueelle. 

## Lähteet
David di Tommaso

**David di Tommaso** (6. lokakuuta 1979 Échirolles, Ranska – 29. marraskuuta 2005 De Meern, Alankomaat) oli ranskalainen jalkapalloilija. Di Tommaso pelasi puolustajan paikalla.

## Ura

David di Tommaso aloitti ammattilaisuransa Ranskan pääsarjassa kaudella 1998–1999 AS Monacon riveissä. Di Tommaso sai Monacossa peliaikaa harvakseltaan; kolmen kauden aikana hänelle kertyi yhteensä 14 liigaottelua. Hän voitti kuitenkin Ranskan mestaruuden kaudella 1999–2000 ja pääsi pelaamaan AS Monacon kanssa Mestarien liigaa kaudella 2000–2001.

Di Tommaso siirtyi kesken kauden 2000–2001 Ranskan pääsarjajoukkue CS Sedan Ardennes'iin, jossa hän sai enemmän peliaikaa. Hän pelasi Sedanissa neljän kauden ajan, joista kolme kautta Ligue 1:ssä ja viimeinen Ligue 2:ssa eli Ranskan toiseksi ylimmällä sarjatasolla. Ainoan maalinsa Ligue 1:ssä hän teki lokakuussa 2002 Bordeaux'ta vastaan.

Kaudeksi 2004–2005 di Tommaso siirtyi Alankomaiden pääsarjaan (Eredivisie) FC Utrechtin joukkueeseen. Samalla kaudella hän pelasi myös UEFA Cupissa. Hän pelasi Eredivisiessä kahdella kaudella 44 ottelua ja teki yhden maalin elokuussa 2005 AZ Alkmaaria vastaan. Jälkimmäisellä kaudella hän pelasi täydet minuutit joukkueensa kaikissa Eredivisie-otteluissa ennen kuolemaansa.

David di Tommaso kuoli 26 vuoden ikäisenä kotonaan sydämen petettyä hänen nukkuessaan.

## Suosittu pelaaja

David di Tommaso valloitti heti ensimmäisellä kaudellaan Eredivisiessä utrechtilaisten sydämet. Fanit valitsivat hänet kauden 2004–2005 päätteeksi joukkueen parhaaksi pelaajaksi. FC Utrecht kunnioitti di Tommason muistoa "jäädyttämällä" hänen pelipaitansa (numero 4).

## Joukkueet

*AS Monaco FC (1998–2000), Ligue 1, 14 ottelua, 0 maalia
*CS Sedan-Ardennes (2000–2003), Ligue 1, 51 ottelua, 1 maali
*CS Sedan-Ardennes (2003–2004), Ligue 2, 26 ottelua, 1 maali
*FC Utrecht (2004–2005), Eredivisie, 44 ottelua, 1 maali

## Saavutukset

Yksi Ranskan mestaruus (1999–2000)

## Lähteet
Sakkaraasi

**Sakkaraasit** (latinaksi *saccharum=sokeri*) ovat sakkaroosia eli ruokosokeria pilkkovia entsyymejä. Sakkaraasi pilkkoo sakkaroosin fruktoosiksi ja glukoosiksi. Sakkaraasi pilkkoo myös maltoosia glukoosiksi. Sakkaraaseihin kuuluvat sakkaraasi-isomaltaasi (EC 3.2.1.10), invertaasi (EC 3.2.1.26) ja sakkaroosiglukosidaasi (EC 3.2.1.48).
Sotilasvirkamies

**Sotilasvirkamies** on Suomessa palvelusarvo, joka rinnastetaan ensimmäisessä luokassa ylikersanttiin, toisessa luokassa luutnanttiin ja kolmannessa luokassa yliluutnanttiin.

Palvelusarvoja käytetään silloin kun henkilön sotilasarvo ei vastaa hänen tehtäväänsä.

Sodan aikana esimerkiksi VR Yhtymä Oy:n henkilökunnasta ne, jotka vastaisivat sotilaallisten kuljetusten järjestämisestä, kuuluisivat sotilasorganisaatioon, mutta ne, joilla ei olisi sotilaskoulutusta tai tehtävään liittyvää sotilasarvoa, nimitettäisiin sotilasvirkamiehiksi. 

Samoin ne lääkärit, jotka eivät olisi käyneet lääkintä-RUK:ta, mutta vastaisivat lääkintätoiminnan johtamisesta, nimitettäisiin sotilasvirkamiehiksi. 

Rauhan aikana sotilasvirkamiehiä nimitetään lähinnä kriisinhallintajoukkoihin tai erikoisupseerin virkoihin, jos nimitettävällä ei ole soveltuvaa reserviupseerikoulutusta.

Sotilasvirkamiehen arvoluokka määräytyy hänen siviilikoulutuksensa ja palvelussuhteensa perusteella. 

Sotilasvirkamies, jolla on ylempi korkeakoulututkinto, nimitetään kolmanteen luokkaan. Alemman korkeakoulututkinnon tai ammattikorkeakoulututkinnon suorittanut sotilasvirkamies nimitetään toiseen luokkaan. Ensimmäiseen luokkaan kuuluvat muut sotilasvirkamiehet. 

Lisäksi ensimmäiseen luokkaan kuuluvat suorittamastaan tutkinnosta riippumatta kaikki ne sotilasvirkamiehet, jotka eivät ole työ- tai virkasuhteessa vaan toimivat tehtävässä vapaaehtoisesti tai ase- tai työvelvollisina.

## Sotilasalivirkamies
Aikaisemmin Suomen puolustusvoimissa oli käytössä palvelusarvona erikseen myös **sotilasalivirkamies**. Toisen maailmansodan aikana suurella osalla muiden muassa vakinaisista lentokonemekaanikoista oli palvelusarvona sotilasalivirkamies.
Karakalpakian autonominen sosialistinen neuvostotasavalta

**Karakalpakian autonominen sosialistinen neuvostotasavalta** (**Karakalpakian ASNT**) oli Neuvostoliiton hallintoyksikkö, joka käsitti nykyisen Karakalpakian autonomisen tasavallan. 

Karakalpakian ASNT muodostettiin 20. maaliskuuta 1932 Karakalpakkien autonomisesta alueesta. Vuosina 1932–1936 se kuului Venäjän federatiiviseen sosialistiseen neuvostotasavaltaan. Vuonna 1936 se siirrettiin Uzbekistanin sosialistiseen neuvostotasavaltaan kuuluvaksi.
Nodefic

**Nodefic** (*The Norwegian Defence International Centre – Forsvarets Kompetansesenter for Internasjonal Virksomhet*, Fokiv – Nodefic) on Norjan puolustusvoimien kansainvälinen keskus (Forsvarets kompetansesenter for internasjonal virksomhet), joka osallistuu yhteispohjoismaiseen rauhanturvaajien koulutukseen (Nordcaps). Keskus sijaitsee Oslon keskustassa Akershusin linnan alueella.

## Aiheesta muualla
*  Nodefic
Pedra Branca

**Pedra Branca** on saari, joka sijaitsee Singaporensalmen Etelä-Kiinan meren puoleisessa päässä. Pedra Branca on kivistä muodostunut saari ja se on alhaisimman vuoroveden aikaan pisimmillään 137 metriä pitkä. Sen pinta-ala on 2&nbsp;000&nbsp;m&sup2;. Pedra Branca tarkoittaa valkoista kiveä portugalin kielellä; saari tunnetaan myös malaijin kielisellä nimellä Pulau Batu Putih.

Pedra Brancasta tehtiin muistiinpanoja jo 1583 kun hollantilainen matkailija Johann van Linschoten kirjoitti sen olevan "missä Kiinaan menevät ja sieltä tulevat laivat joutuvat suureen vaaraan, ja jotkut jäävät sen päälle". Kivet ovat saaneet nimensä lintujen ulosteista, jotka ovat kovettuneet niiden päälle vuosikausien aikana.

Vuosien 1824 ja 1851 välillä ainakin 25 suurta alusta joutui onnettomuuteen kivillä. Vuonna 1851 paikalle rakennettiin Horsburghin majakka. Majakka nimettiin skottilaisen merikartoittaja James Horsburghin mukaan, joka kartoitti seutua East India Company -yritykselle. Ongelmia on ollut jopa viime vuosina, vuodesta 2000 vuoteen 2004 raportoitiin kaksi törmäystä.

## Alueellinen erimielisyys
Saaren omistuksesta kiistellään Singaporen ja Malesian välillä. Ennen vuotta 1979 Malesia ei ollut koskaan esittänyt alueellisia vaateita saaren suhteen. Vuonna 1979 Malesia alkoi sijoittaa Pedra Brancan sen virallisiin karttoihin. Singapore on kumminkin 1840-luvulta asti ylläpitänyt Horsburghin majakkaa ja muita laitteita saarella tehdäkseen merenkulun turvallisemmaksi.

Kansainvälinen tuomioistuin määritteli vuonna 2008 saaren kuuluvan Singaporelle.

## Lähteet

## Aiheesta muualla
WinRAR

**WinRAR** on RARLABin valmistama Windows-käyttöjärjestelmällä varustetussa tietokoneessa toimiva purku- ja pakkausohjelma. WinRARia kehitti alun perin Jevgeni Rošal.

## Ominaisuudet
* Tukee pakkaustyyppejä RAR ja ZIP.
* Lisäksi se pystyy purkamaan muita tyyppejä: ACE, ARJ, BZ2, CAB, GZ, JAR, ISO, LZH, TAR ja 7z.
* Tukee AES-tekniikalla toimivaa arkistonsuojausta
* Tukee  gigatavun kokoisia tiedostoja
* Pystyy luomaan automaattisesti purkautuvia arkistoja
* Tukee NTFS-tiedostojärjestelmää
* Mahdollista asettaa salasanasuojauksia
* Osaa tehdä pieniä elvytystallenteita

WinRAR on käännetty useille eri kielille, myös suomeksi. Ohjelmasta on saatavilla kaupallinen versio ja ilmainen kokeiluversio. Ilmainen versio toimii kuten kaupallinenkin, paitsi  päästä näkyvää ilmoitusta lisenssin loppumisesta. Tämä ei kuitenkaan lopeta ohjelman toimintaa.

RAR on pakkausohjelman versio, joka on julkistettu seuraaville alustoille: Pocket PC, Linux, macOS, DOS, OS/2 ja FreeBSD.

## Lähteet

## Aiheesta muualla
* WinRAR 
* RARLAB
Suden hetki

**Suden hetki** tarkoittaa aikaa varhain aamuyöllä noin kello 3.00–5.00, jolloin ihmisen ajatellaan olevan heikoimmillaan. Jo muinaiset roomalaiset arvelivat, että suden hetkellä useampi ihminen kuolee sairauteen tai vanhuuteen kuin muina aikoina vuorokaudesta. He olivat myös sitä mieltä, että suden hetkellä unet ovat voimakkaimpia. Tyypillistä vuorokausirytmiä noudattavalla henkilöllä suden hetki ajoittuu vilkeuneen, jolloin alitajunta on voimakkaimmillaan. Suden hetkeä on pidetty myös paranormaalina ja siihen liittyy taikauskoisuutta. Suden hetkellä myös pelättyjen susien on arveltu saalistavan.

Kansanperinne kertoo, että suden hetkellä ihminen helposti torkahtaa, esimerkiksi nuotiolla, jolloin susi pääsee hyökkäämään. 

Nykyisin sanotaan kansanomaisesti, että suden hetkellä nukkuvan ihmisen elimistö alkaa valmistautua uuteen päivään, ja vanha ihminen kuolee, jos hän ei enää jaksa aloittaa uutta päivää. Suden hetkellä normaalin päivärytmin mukaan nukkuvalla on uni syvintä ja elintoiminnot hitaimpia. Suden hetkellä ihmisen ruumiinlämpö lähtee nousuun ensin laskettuaan.

Myös yön kylmyys voi olla sairaille ja vanhoille vahingollista suden hetkellä. Suomessa keskikesällä suden hetki on vuorokauden kylmin hetki, sillä se osuu aikaan juuri ennen aamun sarastusta.

## Katso myös

* Witching hour

## Lähteet
Aquifoliales

**Aquifoliales** on varsinaiskaksisirkkaisiin, Rosopsida, kuuluvan Euastridae II -ryhmän lahko. Sen tunnetuimmat edustajat ovat orjanlaakerit (*Ilex*).

Lahkoon kuuluu pääasiassa puuvartisia kasveja. Niiden lehdet ovat enintään pienikorvakkeisia, hammas- tai ehytlaitaisia ja sijaitsevat kierteisesti tai kahdessa rivissä. Heimoissa Phyllonomaceae ja marjalapakasvit (Helwingiaceae) kukintoperä on kasvanut yhteen lehtiruodin ja keskisuonen kanssa, joten kukinto näyttää sijaitsevan keskellä lehteä. Hedelmä on luumarja.

## Heimot
Lahkossa on viisi heimoa.

* **[[herttasiipiökasvit|Cardiopteridaceae]]** – herttasiipiökasvit
** 5 sukua ja 43 lajia tropiikissa
** synonyymit: Leptaulaceae, Peripterygiaceae
* **[[Stemonuraceae]]**
** 12 sukua ja 95 lajia tropiikissa
* **[[Phyllonomaceae]]**
** 1 suku (*[[Phyllonoma]]*) ja 4 lajia Meksikosta Peruun ulottuvalla alueella
** synonyymi: Dulongiaceae
* **[[marjalapakasvit|Helwingiaceae]]** – marjalapakasvit
** 1 suku (marjalavat *Helwingia*) ja 3 lajia Himalajalta Japaniin ulottuvalla alueella
* **[[orjanlaakerikasvit|Aquifoliaceae]]** – orjanlaakerikasvit
** 1 suku (orjanlaakerit *Ilex*) ja 405 lajia enemmän tai vähemmän yleismaailmallisesti, erityisesti Amerikassa ja Kaakkois-Aasiassa
** synonyymi: Ilicaceae

## Lähteet

## Aiheesta muualla
* Evoluutiopuu: http://www.mobot.org/mobot/research/apweb/trees/aquifolialesnotl.gif
Huokausten silta

[
{
  "type": "ExternalData",
  "service": "geoshape",
  "ids": "Q52517",
  "properties": {"fill":"#ff0000", "fill-opacity": 0.5, "stroke": "#ff0000", "stroke-width": 2}
},
{
  "type": "ExternalData",
  "service": "geopoint",
  "ids": "Q52517",
  "properties": 
        { 
            "marker-symbol": "bridge", 
            "marker-color": "ff0000", 
            "marker-size": "small",
        } 
}
]


**Huokausten silta** () on Venetsiassa sijaitseva silta, joka yhdistää tutkintotuomareiden toimitilat ja Dogen palatsin sellit uuteen vankilaan. Silta rakennettiin vuonna 1602. Sen romanttinen nimi viittaa huokauksiin, joita tuomitut päästivät nähdessään vapauden viimeistä kertaa. Kivisillalla kulkee vierekkäin kaksi erillistä käytävää, joiden tarkoitus on ilmeisesti ollut estää kuulusteluihin matkalla olevia vankeja tapaamasta sieltä tulevia vankeja.


Kuva:Naya, Carlo (1816-1882) - n. 09 - Venezia - Ponte de' sospiri.jpg|Huokausten silta 1800-luvulla otetussa mustavalkokuvassa.
Kuva:Venice - The Bridge of Sighs.jpg|Huokausten silta lähikuvassa.
Kuva:Bridge of sighs summer 2007.jpeg|Huokausten silta kuvattuna toisesta suunnasta.
Kuva:View from the Bridge of Sighs.jpg|Näkymä sillalta.


## Lähteet
Harald Harmaaturkki

**Harald Harmaaturkki** tai **Harald II Eiriksson** (,  ja ) ; (935–970) oli Norjan kuningas vuosina 961–970. 

Hän oli Eerik Verikirveen ja Gunnhild Gormsdotterin poika, ja siten Harald Kaunotukan pojanpoika.

Isänsä kuoleman jälkeen Harald liittoutui veljineen tanskalaisten kanssa kuningas Haakon Hyvää vastaan. He saivat tukea enoltaan, Tanskan kuninkaalta Harald Sinihampaalta. Haraldista ja hänen veljistään tuli kuninkaita Haakonin kuoltua Fitjen taistelussa vuonna 961. Heidän valtansa rajoittui kuitenkin vain Länsi-Norjaan. Harald oli veljeksistä vanhimpana voimakkain ja vaikutusvaltaisin. Hän pyrki vahvistamaan asemiaan murhauttamalla paikalliset mahtimiehet Sigurd Haakonssonin, Tryggve Olafssonin ja Gudrød Bjørnssonin. Harald teki myös viikinkiretken Bjarmalandiin, josta hän sai suuren turkissaaliin. Lisänimi "Harmaaturkki" lienee peräisin tältä retkeltä.

Haraldin ankara hallinto ja pakanallisten jumalten julkisen palvonnan kielto tekivät hänestä epäsuositun. Tanskassa maanpaossa ollut Sigurd Haakonssonin poika Haakon Sigurdinpoika ja Harald Sinihammas saivat houkuteltua Harald Harmaaturkin Tanskaan. Siellä Haakon Sigurdinpojan joukot surmasivat Haraldin taistelussa vuonna 970.

## Lähteet
Arpa

**Arpa** on satunnaisen tuloksen aikaansaamiseen eli arvontaan käytetty väline. Arvat joko jaetaan satunnaisesti osanottajien kesken, tai sitten arpa itse antaa satunnaistuloksen. Raaputusarvoissa satunnainen arvan voitto paljastuu raaputtamalla kuvioita tai lukuja esiin. Nettiarvoissa tietokone arpoo voittoja simuloiden raaputusarpoja, tai tietokonepelien tapaan.

Suomen lainsäädännössä arpajaisista säädetään arpajaislaissa, valtioneuvoston asetuksessa arpajaisista, rikoslaissa, arpajaisverolaissa sekä rahankeräyslaissa. 

## Historia
Vanhastaan suomalaisten ja kielisukulaisten arpa on ollut ennustajan työkalu, esimerkiksi luuesine, joka heitettiin tärisevälle noitarummun eli kannuksen kalvolle. Arvan liikkeet ja lopullinen sijoittuminen rumpukalvolla kertoivat tietäjälle tulevaisuudesta tai henkien mielipiteistä. Suomalaisilta ei ole jäänyt tietoja rummuista, mutta arpoja arvellaan käytetyn vastaavassa merkityksessä ennustukseen. Romanit ja aikaisemmin ilmeisesti muutkin, ovat ennustaneet myös arpakuutioilla.

## Arpakuutio

Arpakuutio eli noppa on lähinnä seurapelien ja rahapelien väline, jota pyörittämällä voidaan arpoa luku tai kuvio.

## Lähteet

## Aiheesta muualla
Warner Bros.

**Warner Bros. Entertainment Inc** (**Warner Bros.**, **Warner Bros. Pictures**) on Warner Bros. Discoveryn omistama, maailman suurimpiin kuuluva elokuva-, musiikki- ja televisioviihdettä tuottava yritys. Sen tytäryhtiöitä ovat muun muassa Warner Bros. Studios, Warner Bros. Pictures, Warner Bros. Television, Warner Bros. Animation, Warner Home Video, DC Comics ja New Line Cinema. Videopelejä julkaisee Warner Bros. Interactive Entertainment.

Yrityksen perustivat vuonna 1923 veljekset Harry, Albert, Sam ja Jack L. Warner. 

Warner Brothersin kuuluisimpiin työsopimuksella kiinnitettyihin tähtiin ovat kuuluneet muiden muassa Lauren Bacall, Humphrey Bogart, Gary Cooper ja Joan Crawford. Yhtiön 2000-luvun elokuvamenestyksiä ovat olleet muun muassa *[[Yön ritari]]*, *[[Sherlock Holmes (elokuva)|Sherlock Holmes]]* sekä ''Harry Potter'' -sarja.

Huhtikuussa 2010 Warner Bros. osti Turbine-pelitalon ja sai siten oikeudet myös *[[The Lord of the Rings Online]]* -videopeliin. Aikaisemmin Warner oli jo ostanut muiden *Taru sormusten herrasta* -pelien oikeudet.

Yhtiöllä on nykyisin myös videopelien julkaisua, kuten *[[Middle-earth: Shadow of Mordor]]* ja **.

Warner Bros. on Motion Picture Associationin jäsen.

## Elokuvat

## Videopelit

Warner Bros. Interactive Entertainment omistaa seuraavia pelistudioita:
* Monolith Productions
* NetherRealm Studios
* Rocksteady Studios

## Tunnuksia

Tiedosto:Warner Bros. Pictures Logo 1923.png|
Tiedosto:Warner Brothers Productions 1925.png|
Tiedosto:Porky's Preview WB.jpg|
Tiedosto:Warner Bros. Pictures Inc. 1929.jpg|
Tiedosto:Warner Bros old logo.svg|
Tiedosto:Warner Bros. Pictures.png|
Tiedosto:Warner_Bros. (2019) logo.svg|
Tiedosto:Warner Bros. Discovery (symbol).svg|


## Lähteet

## Kirjallisuutta
*Thomson, David: *Warner Bros : The Making of an American Movie Studio.* Yale University Press, 2017. .

## Aiheesta muualla

* WarnerBros.com
*
Carl Otto Nicolai

**Carl Otto Ehrenfried Nicolai** (9. kesäkuuta 1810 Königsberg – 11. toukokuuta 1849 Berliini) oli saksalainen säveltäjä. 

Nicolai esitetyin teoksensa on saksankielinen ooppera *[[Windsorin iloiset rouvat (ooppera)|Windsorin iloiset rouvat]]* (*Die lustigen Weiber von Windsor*), joka perustuu William Shakespearen samannimiseen näytelmään. Viiden oopperansa lisäksi Nicolai sävelsi orkesteri- ja kuoroteoksia.

## Oopperat
**Rosamonda d'Inghilterra* (1839)
**Il Templario* (1840)
**Odoardo e Gildippe* (1841)
**Die Heimkehr des Verbannten* (1844)
**Die lustigen Weiber von Windsor* (1849)

## Lähteet

## Aiheesta muualla
*
Lick It Up

**Lick It Up** on yhdysvaltalaisen rock-yhtye Kissin yhdestoista studioalbumi. Albumin ovat tuottaneet Michael James Jackson sekä yhtyeen laulaja ja rytmikitaristi Paul Stanley ja laulaja ja basisti Gene Simmons. 

*Lick It Up* julkaistiin Mercury Records -levymerkillä 18. syyskuuta 1983, ja yhtyeen kotimaassa Yhdysvalloissa albumi nousi Billboardin albumilistalla korkeimmillaan sijalle 24. Albumi oli yhtyeen maskittoman aikakauden ensimmäinen julkaisu, ja musiikillisesti albumi rakentui pitkälti raskaampaan rockmusiikkiin, jota yhtye oli levyttänyt jo edellisellä studioalbumillaan Creatures of the Night. Albumin nimiraita ”Lick It Up” on edelleen yksi Kissin konserttien vakionumeroista: yhtye on esittänyt kappaletta sen julkaisun jälkeen yli tuhannessa konsertissa. Se on myös ylivoimaisesti eniten konserteissa soitettu maskittoman aikakauden kappale.

*Lick It Up* on Kissin viimeinen studioalbumi, jolla yhtyeeseen vuonna 1982 liittynyt soolokitaristi Vinnie Vincent soittaa. Hän oli ehtinyt ennen yhtyeestä poistumistaan soittaa nimettömästi niin sanotusti ”haamusoittajana” myös *Creatures of the Nightilla*. Hän erosi yhtyeestä albumia seuranneen Lick It Up Tour -maailmankiertueen jälkeen, ja hänen tilalleen yhtyeeseen liittyi Mark St. John. Maailmankiertueen aikana Kiss esiintyi myös ensimmäistä kertaa urallaan Suomessa konsertoiden Helsingissä ja Oulussa vuoden 1983 marraskuussa.

## Kappaleet

## Kokoonpano

*Gene Simmons &ndash; basso, laulu 
*Paul Stanley &ndash; komppikitara, laulu 
*Eric Carr &ndash; rummut, perkussiot, taustalaulu
*Vinnie Vincent &ndash; soolokitara, taustalaulu

## Lähteet

## Aiheesta muualla
*
Kiss (albumi)

**Kiss** on yhdysvaltalaisen rockmusiikkia esittävän Kiss-yhtyeen 18. helmikuuta 1974 julkaistu ensimmäinen studioalbumi. Albumin tuottivat Kenny Kerner ja Richie Wise, ja se sisältää muun muassa kappaleet ”Strutter”, ”Deuce”, ”Black Diamond”, ”Nothin’ to Lose”, ”Cold Gin”, ”100,000 Years” ja ”Firehouse”, jotka olivat pitkään vakionumeroita yhtyeen konserttien ohjelmistossa. *Kiss* ylsi Yhdysvalloissa korkeimmillaan Billboard 200 -albumilistan sijalle 87. 

Albumi alun perin ensiksi ilman ”Kissin’ Time” -kappaletta, joka oli alun perin Bobby Rydellin levyttämä. Se lisättiin albumin uusintapainokselle, joka julkaistiin vuoden 1974 heinäkuussa.

## Kappalelista

## Kokoonpano
### Kiss
* Gene Simmons – basso, laulu kappaleissa 4, 7, toinen laulu kappaleissa 2, 5, kolmas laulu kappaleessa 6
* Paul Stanley – komppikitara, laulu kappaleissa 1, 3, 9, toinen laulu kappaleessa 5, kolmas laulu kappaleessa 6, laulu kappaleen 10 introssa
* Ace Frehley – soolokitara, taustalaulu
* Peter Criss – rummut, laulu kappaleessa 10, toinen laulu kappaleessa 2, kolmas laulu kappaleessa 6

### Vierailijat
* Bruce Foster – piano kappaleessa "Nothin' to Lose"

## Arvostelut
*Allmusic ()
*Pitchfork (8/10)

## Lähteet

## Aiheesta muualla
*
Ole Norrback

**Johan Ole Norrback** (s. 18. maaliskuuta 1941 Ylimarkku) on suomalainen poliitikko. Hän on Ruotsalaisen kansanpuolueen jäsen ja toimi puolueen puheenjohtajana vuosina 1990–1998. Norrback toimi kansanedustajana vuosina 1979–1987 ja 1991–1999 sekä useissa ministerintehtävissä 1980- ja 1990-luvulla. 2000-luvulla hän toimi Suomen suurlähettiläänä ensin Norjassa ja sitten Kreikassa, josta hän palasi Suomeen syyskuussa 2007.

## Toimet

### Eduskunnan toimielimet

* Pankkivaliokunta j 1985–1986
* Sivistysvaliokunta j 1979–1985
* Suuri valiokunta j 1979–1982
* Talousvaliokunta vj 1979–1982
* Ulkoasiainvaliokunta vj 1983–1983
* Ulkoasiainvaliokunta vj 1985–1986
* Tarkistajat vj 1979–1979
* Eduskunnan palkkavaltuuskunta vj 1979–1982
* Yleisradion hallintoneuvosto j 1983–1986
* Pohjoismaiden neuvoston Suomen valtuuskunta vj 1985–1986

### Ministeriydet

* Puolustusministeri 1987–1990
* ministeri maa- ja metsätalousministeriössä 1987–1991
* opetusministeri 1990–1991
* liikenneministeri 1991–1995
* pohjoismainen yhteistyöministeri 1991–1995
* pohjoismainen yhteistyöministeri 1995–1999
* ministeri ulkoasiainministeriössä 1995–1999
* ministeri valtioneuvoston kansliassa 1995–1999
* ministeri kauppa- ja teollisuusministeriössä 1995–1999

### Ammatti- ja yhteiskunnallinen toiminta

* Opettaja 1966–1967
* Ruotsalaisen kansanpuolueen piirisihteeri 1967–1971
* Svenska Österbottens landskapsförbundin toiminnanjohtaja 1971–1991
* liikenneministerin poliittinen sihteeri 1976–1977
* Suomen suurlähettiläs Norjassa ja Kreikassa
* Presidentin valitsijamies 1978 ja 1982
* Puolustusneuvoston jäsen 1987–1990
* Talousneuvoston jäsen 1990–1998
* Valtion tiede- ja teknologianeuvoston jäsen 1990–1999
* Vaasan kaupunginvaltuuston jäsen 1981–1992
* Ruotsalaisen kansanpuolueen keskushallituksen jäsen 1972–1979, pj 1990–1998

## Lähteet

## Aiheesta muualla
*
Isla J Brave

**Isla J Brave** (24. huhtikuuta 1988 – 5. kesäkuuta 2005) oli ullavalainen lämminveriruuna. Isla J Bravella on suomalaisista lämminverisistä ravureista eniten V65- ja V75-voittoja (59 kappaletta). Startteja kertyi 231, joista voittoja 104. Hevonen ansaitsi radoilta yhteensä 817 063 euroa, ollen parhaina vuosinaan jopa Ullavan kunnan suurin veronmaksaja. Teräsruunaksi kutsutun hevosen ennätykset ovat 11,3aly ja 15,4ke. 

Hevosen ohjastajana oli 3- ja 4-vuotiskauden ajan Rainer Björkroth, jonka jälkeen lähes kaikki kilpailut ajoi Aki Antti-Roiko. Isla J Braven omisti Maatalousyhtymä Klemola Oy Ullavasta, valmentajana toimi Petri Klemola. Hevosen oli kasvattanut Pentti Järvelä.  

Isla J Brave siirtyi eläkkeelle marraskuussa 2001 juhlallisin seremonioin Kuopion Ravigaalassa, jossa se sai nimensä Tähtien Talliin.

## Suurkilpailuvoittoja

* St. Leger-ajo 1994
* Malja-Ajo 1994 & 1995
* Vasabladet Sprinter 1995-1998 
* Suur-Hollola-ajo 1995 
* Top OF Europe Trot (SWE) 1995 
* Finlandia-ajo 1996
* St. Michel 1996 
* Killerin Eliitti 1996 & 1997 
* Helsinki-ajo 1997
* Malmloppet (SWE) 1997
* Ådalspriset (SWE) 1997
* Number One 2001
* Kasvattajakruunu 5-vuotiaille ja vanhemmille oriille/ruunille 1993 sekä 1995-1998

## Lähteet
*Suomen Hippos/Tähtien Talli 

### Viitteet
Ilkka Tillanen

**Ilkka Kalevi Tillanen** (s. 1981 Mikkeli) on suomalainen poliitikko ja rap-artisti. Tillanen on toiminut aikaisemmin Vasemmistonuorten toisena varapuheenjohtajana ja Mikkelin kaupunginvaltuuston varajäsenenä Vasemmistoliiton ryhmässä. Kaudella 2010–2011 hän toimi Turun Vasemmistonuorten varapuheenjohtajana.

Tillanen pyrki vuoden 2006 presidentinvaaleihin Utopia 2006 -liikkeen ehdokkaana. Hän kannattajineen katsoi, että Vasemmistoliiton mentyä vaaleissa virallisesti Tarja Halosen taakse, vaaleista puuttui aidosti vasemmistolainen vaihtoehto. Tosin Tillanen kertoi, ettei aktiivisesti pyrkinytkään presidentiksi, vaan ainoastaan ehdokkaaksi voidakseen ottaa julkisesti kantaa. Tukijoukot saivat määräaikaan mennessä kerätyksi 15&nbsp;440 kannattajakorttia ehdokkuuteen tarvitusta 20&nbsp;000.

Tillanen esiintyy nykyään muusikkona omalla nimellään. Hänen aikaisemman rap-yhtyeensä nimi oli Isä Aurinkoinen ja Rauhanpanssarit. Vuonna 2012 julkaistiin Tillasen ensimmäinen ei-omakustanteinen albumi *[[Maailman paras maa – Världens bästa land]]* Joku Roti Recordsin kautta. Hän teki albumin yhdessä Rantaremmi-yhtyeen kanssa, jonka jäsenet ovat hekin mikkeliläistaustaisia.

Tillanen oli myös ehdokkaana eduskuntaan 2007 ja sai Etelä-Savon vaalipiirissä 658 ääntä.

## Julkaisut
* *Isä Aurinkoinen ja Rauhanpanssarit: Maailmansota 3 – The Revenge* (2005)
* *Mitä järkee ees yrittää* (2006)
* *Seittemänminuuttinen kitarasoolo* (2008)
* *[[Viidakon valkoinen pongo]]* (2009)
* *[[Maailman paras maa – Världens bästa land]]* (2012)
* *[[Ihmiskunnan viholliset (albumi)|Ihmiskunnan viholliset]]* (2013)
* *Typerysten aika * (Ilkka Kalevi Tillanen & Rantaremmi, 2018)
* *Vie siut takas kouluun!* (Ilkka Kalevi Tillanen & Rantaremmi, 2020)

## Lähteet

## Aiheesta muualla
* Rumba lehden haastattelu
* Voima-lehden artikkeli Ilkka Tillasesta 
*
Charlie Kaufman

**Charles "Charlie" Stewart Kaufman** (s. 20. syyskuuta 1958 New York, joidenkin lähteiden mukaan 1. marraskuuta 1958 ) on yhdysvaltalainen elokuvakäsikirjoittaja ja elokuvaohjaaja.

Juutalaiseen perheeseen syntynyt Kaufman on käsikirjoittanut muun muassa elokuvat *[[Elämäni John Malkovichina]]*, *[[Human Nature – luonnon pikku oikkuja]]*, *[[Salaisen agentin tunnustukset]]*, *[[Adaptation]]* ja *[[Tahraton mieli]]*. Elokuvan *Adaptation* Charlie kirjoitti kuvitteellisen kaksoisveljensä Donald Kaufmanin kanssa. Hän on tehnyt käsikirjoittaja-ohjaaja-yhteistyötä Spike Jonzen, Michel Gondryn ja George Clooneyn kanssa. Kaufman teki debyyttinsä ohjaajana elokuvassa *[[Synecdoche, New York]]*, jonka hän myös käsikirjoitti.

## Lähteet

## Aiheesta muualla
*